section_heading: Kao redoviti član
paragraph_text: Misty ima veliku želju postati najbolja trenerica Vodenih Pokémona unatoč ismijavanju njenih sestara, te njeni Pokémoni reflektiraju ovu aspiraciju. Sreće Asha nakon što on posudi/ukrade njen bicikl, koji kasnije biva spržen od Pikachuova Udara groma (Thunderbolt). Ona to koristi kao ispriku da bi postala njegova prijateljica, često mu govoreći kako ga neće ostaviti na miru dok joj ne kupi novi bicikl. No, ovaj zaplet kasnije postaje sporan jer Misty zaboravi zašto je uopće krenula na putovanje s Ashom.